Publication: Magyar Közlöny
Issue: MK-2002-39 (Year: 2002, Number: 39)
Era: 1990-2004
Section: A sportról szóló 2000. évi CXLV. törvény 69. §-ának
Paragraph Index: 938

3. A Közalapítványi befektetések szabályai A Közalapítvány a közalapítványi célok megvalósításához idõlegesen fel nem használt saját eszközeit (szabad közalapítványi eszköz) a jogszabály által megengedett formákban (befektetési formák) fektetheti be, illetve ilyen befektetési formákban tarthatja a Kuratórium által elfogadott Befektetési Szabályzatnak megfelelõen, mely nem lehet ellentétes jelen Alapító Okirat rendelkezéseivel. A közalapítványi befektetéseknek összhangban kell lenniük a Közalapítvány rövid és hosszú távú kötelezettségeivel, fenntartva a folyamatos fizetõképességét. A Közalapítvány rendelkezésére álló szabad pénzeszköz csak az állam által garantált értékpapírban helyezhetõ el. Szabad közalapítványi eszköz befektetésének minõsül e tekintetben a Közalapítvány rendelkezésére álló, az államháztartás alrendszereitõl közalapítványi célok megvalósítására juttatott pénzeszköz lekötése is, melyet a vonatkozó jogszabályi rendelkezéseknek megfelelõen a Közalapítvány a Magyar Államkincstárnál vezetett számláján helyezhet el, illetve köthet le. Bármely közalapítványi vagyonelem értékesítésére kizárólag úgy kerülhet sor, ha azt megelõzte az adott vagyonelem szakértõvel történt értékbecslése. 2002/39. szám

Source: https://magyarkozlony.hu/hivatalos-lapok/d6046775f3be07673422ef1fec4da72543703c10/dokumentumok/f7eb538010703d8c0ef692449599fdd214fa4c52/letoltes